**Ein kan no søka om lågare pris på SFO dersom husstanden samla har låg inntekt.**

1. august 2021 blir det innført ny forskrift om foreldrebetaling for SFO. Ordninga gir lågare pris om husstanden samla har låg inntekt, og gjeld for 1.-4. trinn.

Den nye forskrifta skal lyde:  
<https://lovdata.no/dokument/LTI/forskrift/2021-06-20-2116>

Du får ikkje automatisk lågare pris på SFO om du har låg inntekt. Du må sjølv søka om å få redusert pris. Ein søker om redusert pris via Visma flyt skule under «søknader». Søknadsskjema er tilgjengeleg i Visma.

**Kven kan søkja om redusert foreldrebetaling?**

Skuleåret 22-23 kan husstandar med samla brutto årsinntekt under 549 100,- kr kan søka om redusert pris.

**Inntekt som blir lagt til grunn**

Foreldrebetaling for SFO blir rekna ut frå husstanden si samla skattepliktige kapital- og personinntekt. Ein husstand skal maksimalt betala 6% av si samla inntekt for kvart barn.

Definisjonen på ein husstand er ektefeller, registrerte partnarar eller sambuarar.  
To ugifte personar over 18 år som bur saman, og har budd saman i ekteskapsliknade forhold i minst 12 av dei 18 siste månadane, blir rekna som sambuarar.

Om barnet ikkje bur fast hos begge foreldra, er det den av foreldra som har barnet folkeregistrert hos seg som kan søka, og som er den husstanden foreldrebetalinga skal reknast ut frå.

**Søknadsfrist**

For søknadar før 1.august vil ordninga gjelde frå 1. august og ut skuleåret.   
Blir det søkt etter 1. august, gjeld vedtaket frå første heile månad etter søknadstidspunktet og ut skuleåret. (Jf. §1B-1 i forskrift til opplæringslova)

Du kan søka om redusert foreldrebetaling heile året. Eit vedtak om redusert betaling gjeld frå månaden etter at søknad med fullstendig dokumentasjon er mottatt, og gjeld ut skuleåret.

Hugs at du må senda ny søknad for kvart skuleår.

**Slik søkjer du**

Sjå til at du har relevant dokumentasjon tilgjengeleg.

Du må legga med skattemeldinga for førre likningsår for dei vaksne i husstanden. Om inntekta er annleis enn det kjem fram av skattemeldinga, må du og legga med dokumentasjon som syner dette. Det kan t.d. vera kopi av lønnsslipp eller utbetaling/vedtak frå nav.

Du kan legga dokumenta med som digitale filer til søknadsskjema, eller du kan senda kopiar til skulen per post. Skulen kan ikkje behandla søknaden din før me har motteke dokumentasjon på inntekta til heile husstanden.

Logg inn på Visma flyt skule. Det ligg link på heimesida til skulen.

Vel «søknad», og «redusert betaling søknad»

**Kva skjer vidare?**

Skulen behandlar søknaden din i samarbeid med økonomiavdelinga i kommunen.

Når søknaden er behandla finn du vedtaket under fana «dokumenter» i Visma. Om søknaden er godkjend, får du informasjon om mykje du skal betala for SFO-plassen.

Om dokumentasjonen er mangelfull eller du ikkje oppfyller kriteria, vil du få eit brev med avslag.